Holmdalen og Langfjelldalen naturreservat

Holmdalen og Langfjelldalen naturreservat er et naturreservat i kommunene Nærøy og Høylandet. Det består av et område syd for Foldafjorden. Det ble dannet 21. juni 2024 som en utvidelse og samling av de tidligere naturreservatene Holmdalen naturreservat (opprettet 2008) og Langfjelldalen–Holmdalen naturreservat (opprettet 2010). Reservatet inngår i verneplan for skogvern. Motorisert ferdsel til lands og til vanns er forbudt, herunder landing og start med luftfartøy. Sykling er forbudt utenom eksisterende stier. Verneforskriften sier at formålet med vernet er «å bevare et område som representerer en bestemt type natur i form av eldre og lite påvirket gammel skog under naturlig dynamikk, med naturtypene høgstaudeskog, lågurtskog, kalkskog, rik edellauvskog i form av gråor-almeskog, bekkekløft, samt forekomster av flommarksskog og karakter av boreal regnskog. Videre er formålet å bevare sjeldne og sårbare arter knyttet til disse naturtypene. Det er en målsetting å beholde verneverdiene i mest mulig urørt tilstand, og eventuelt videreutvikle dem. Formålet omfatter også bevaring av det samiske naturgrunnlaget.» Holmdalen naturreservat Holmdalen naturreservat var et naturreservat i Nærøy kommune fra 26. september 2008 til 21. juni 2024. Det hadde et areal på ca 489 dekar Holmdalen naturreservat lå i Holmdalen under Jonenghaugen. Verneforskriften sa at formålet med vernet var «å bevare et tilnærmet urørt skogområde med naturskog. Med sin variasjon i form av naturtyper, økosystemer, arter og naturlige økologiske prosesser har området særlig betydning for biologisk mangfold. Området har særskilt naturvitenskapelig verdi som en lavtliggende, gammel, svært fuktig og rik skog med sitt tilhørende mangfold av kravfulle arter. Formålet omfatter også bevaring av det samiske naturgrunnlaget.» Langfjelldalen–Holmdalen naturreservat Langfjelldalen–Holmdalen naturreservat var et naturreservat i Høylandet kommune fra 17.desember 2010 til 21. juni 2024. Det hadde et areal på ca 14 532 dekar.. Langfjelldalen-Holmdalen naturreservat strakk seg fra Holmtjønna til Sør-Bjørtjønna Verneforskriften sa at formålet med vernet var «å bevare et skogområde som inneholder sjelden og sårbar natur, og som representerer ulike skogtyper under naturlig dynamikk. Området preges av rike skogtyper, herunder kalkskog, boreal regnskog og bekkekløft. Formålet omfatter også bevaring av det samiske naturgrunnlaget.» Referanser